TIRO  £XP£RT1{SSOIO, 


AUPlilSSSSlUO,  ROCTlfSISmO 

CHKI8TOFMCIKCI  ULLMAWM 

AUGUSTISSIMO  ELECTOni  A CONSILIIS  RER.  MEDIC.  INTIMIS,  MEDICINAE  CHIRURGIAE  ET  ARTIS  OBSTETRICIAE 
DOCTORI,  CHIRURGIAE  ET  OPHTHALMOLOGI.\E  PROFESSORI  PUBLICO  ORDINARIO,  REPUTATIONIS 
MEDICAE  IN  HASSIA  SUPERIORE  ASSESSORI,  SOCIETATIS  NATURAE  SCRUTATORUM 
MARBURGENSIS,  ITEM  SENKENBERGIANAE  FRANKFURTENSIS , SOCIETATIS  HIST. 

HASSIAC.  SOCIO  ORDINARIO  , ORD.  MED.  H.  TEMP.  DECANO 

IMPETRATI  IA  FACEETAXE  MEDICA  SEMMl  MOAORIS 

DIE  XIX  m.  mAKXII  ffIDCCCXEV 

CEEEBRAADA  PIE  EAETEQEE 
GRATEEATER 

S£]¥ATU8  ACAOPMIAC:  PHILIPPI AAE 

lATERPRETE 

POIJAROO 

MED.  ET  CHIR.  DOCT.,  CHIR.  PROF.  P.  0.,  CIJN.  CHIR.  DIR. 


Inest:  Commentatio  de  nova  chiloplasticae  instituendae  methodo. 


TIIARBlJRGil. 

TYPIS  ELWERTI  ACADEMICIS. 


l 


' *<\  i 


'.'V 


Ii 


Ffi  J A II  « O II.  I [> 

[ »nT.<  ™ iu  .n;;mn  »/,<»iic«f  .«litnvt  .oiiw  ,«»»  -ummi  t.  ibotim.i'.  «imOTBumi 

piroiTA i f' «t  m >t>:pJM<»wJA>j'nfu>  IH  .'utoT>«n  ; 

rJj»”  KiTrrM  tOK  , v.ia«/.y  «t  ;*A'^»Wtc 

T.v,  ri*;rit/Ain  K4tI  iilf/M  '.'  *,  , 

- _ <I/^  ►V,'^IT  .1  '.  ! uw  ,pm*  ,5  <»UIA<IUH<I  OI-MIfr 


«fito/oK  3r  J<-  # ^4rt'j[ir  fi-i-J  TbI  f JAa  / i i i i 

^ ^ u,> 


{ . 


.} 

»f  A.  . 


7 


i/aj*  irraf  ir.  .111  mwm:  :iia 


a L4i»i  ^ 


ii  rT#.ti  i'i*j  W» 


, ; 't' 


*■'•  «I 


;'fi  Ki>i*ii^iiii*i  JU.I K :iaA’iA  « jTAraa 

• , w • Si  , 

* V.  * > ■ f ■ ..  ■ 


Ij*-.  ‘4^ 

- - 'te 


' # 

Ity4  ,»|l»' 


ll/l 


«1*1?»  iHiff  #: jci» 

i(M4  uii»'»  >'.n  > . « /i  , wtr^  iini  } ,,T%f(  .mu)  i”4  -4*;**'-’'^'^ 

/. 

i'" 


4»^ 


■Vf' 


* w j* 


' -T::' 


■ 'V’(  'm  I 

■f  ’ -A__^ • 


• ' .'  1 - ’’  ■ ' ! > 1 ■"  . ■'  i *' 

.phodlofin  *')i5r>ii'^i»lllj<hi  o«')if>*filfj[ofido  hyoit  yf»  dilnliDifimiV  > slH^nf" 


■4ryagr*i" 


«w 


piUiUI'»w4jSS''W*  . 1 ' 


.tj 


*i. 


.iiv»:  Uii  ISAM 


.« I ')  I if  ^ It  H :•»  ^i:>i  *i  't  T ; 

... 


■ ! iiif  iWIL,»  M" 

' , •'  . .'■■_'f'3A.  ' ' t Jj 


: '4 


■ '-.V' 

i : 


i\ 


Instat  dies  cum  senatui  academico,  tum  omnibus  exoptatissimus, 
quo  Tu,  venerande  senex,  ante  hos  quinquaginta  annos  in  hac  nostra 
academia  ab  ordine  medicorum,  cujus  Te  nunc  veneramur  Decanum, 
summis  in  medicina  honoribus  ornatus  es. 

Longam  divina  benignitas  Tibi  concessit  vitam,  quae  raro  con- 
tingere solet  mortalibus,  addidit  etiam  summum  Numen  eam  corporis 

valetudinem,  qua,  ut  diu  adhuc  fruaris,  et  speramus  et  exoptamus. 

Nam  quamvis  nuperrime  morbo  per  plures  menses  vexatus  fueris, 
nunc  firmum  iterum  Te  atque  validissimum  videmus. 

Alia  praeterea  sunt,  quae  nos.  Te  ut  felicem  praedicemus,  im- 
pellunt. Uxor  Tibi  est  venerabilis,  quae  totam  vitam  concorditer 
Tecum  degit,  quae  ut  per  multos  etiam  annos  ea,  qua  Tu  gaudes, 
felicitate  perfruatur,  hoc  maxime  in  votis  nostris  est. 

Laetamur  quoque,  quod  eorum,  quae  in  tanto  annorum  spatio 
suscepisti,  cum  in  reipublicae,  tum  in  academiae  nostrae  utilitatem  et 
honorem  felicissimi  fuerunt  eventus. 

Duo  inprimis  sunt  meritorum  Tuorum  genera,  alterum  quod  in 
doctoris  academici  munere  obeundo,  alterum  quod  in  aegrotis  curan- 
dis assecutus  es.  Certa  Tibi  sunt  documenta^  vir  Illustrissime,  grati 
discipulorum  animi,  quorum  magnam  copiam  per  multos  annos  edo- 
cuisti, quorumque  plurimi  cum  in  patria,  tum  in  vicinis  civitatibus 
artem  nostram  divinam  exercent  praeceptorum  a Te  acceptorum  me- 
mores. Omnes  hodie  nobiscum  laetabuntur,  diemque  felicem  Tibi 
gratulabuntur. 

Major  etiam  est  numerus  aegrotorum  grato  pioque  animo  Te 
colentium,  ob  valetudinis  fructum,  quem  Tibi  acceptum  referunt. 
Quis  est,  qui  ignoret,  quantopere  belli  tempore  cum  vitae  capitisque 

adeo  discrimine  aegrotis  militibus  fueris  adminiculo,  quorum  actorum 
conscientia  Te  ad  ultimum  usque  diem  recreabit. 

Ipse  in  magna  felicitatis  parte  collocas,  quod  artem  nostram  laetius 
efflorescere  videris,  nam  longe  nunc  alia  est,  quam  ante  quinqua- 
ginta annos,  ejusque  incrementa  per  hocce  tempus  omni  quae  virum 
doctum  decet  attentione  secutus  es.  Ipse  quantum  ad  haec  incre- 
menta contuleris,  non  solum  satis  probat  instrumentorum  et  vincu- 
lorum chirurgicorum  ingens  copia,  quae  Tua  cura  hic  collecta  est, 
verum  etiam  multa  eorum  Tuum  excogitavit  ingenium,  sed  modestia, 
quin  publici  ea  juris  faceres.  Te  semper  retinuit. 

Neque  silentio  praeterire  possumus  ea,  quae,  uti  hoc  ipso  tem- 
pore, Decanali  munere  functus,  summa  cum  diligentia  et  sapientia  in 
academiae  commodum  contuleris. 

Quorum  omnium  laborum  fructum,  honorem,  emolumenta  uberrima, 
ut  diu  adhuc  capias,  ardentissime  cupimus,  gratulamur  vero  hunc  diem 
non  Tibi  tantum  Tuisque,  sed  academiae  quoque,  cui  occasionem 
fecit  deditissimum  Tibi  animum,  venerationemque,  quam  privatim  Tibi 
saepe  declaravimus,  nunc  etiam  publice  his  literis  testificandi. 

Vola  denique  facimus  piissima,  ut  Deus  O.  M.  prosperrimam 
valetudinem,  vitam  longissimam,  omnisque  generis  felicitatem  Tibi 

largiatur,  ut  placidam  Tibi  concedat  senectutem,  cunctasque, 
quae  ab  ea  rarissime  absunt,  molestias  atque  incommoda,  a Te 
longissime  arceat,  meritorumque  praemia  capere  Te  sinat  uberrima 
et  perpetua. 

Sic  vale  nobisque  in  posterum  quoque  fave. 


Chirurgia  curtorum  quantum  valeat,  de  hac  re  valde  differunt  me- 
dicorum sententiae.  Sunt  vel  hodie,  qui  credant,  esse  histrionum,  nun- 
quam enim  illi  viderunt  nasum  vel  labium  arte  restitutum,  putant  adeo 
provinciam  esse  paucis  experimentis  institutis  iterum  desertam.  Alii 
hanc  artem  vanam  esse  existimant,  quia  palpebra  refecta  ciliis  et  mus- 
culo caret,  quo  moveatur,  nasum  vero  ex  frontis  cute  factum  naturali 
deformiorem  habent.  Quis  autem  nasum  vel  palpebram  arte  factam 
naturali  praetulit?  quis  unquam  illa  pulchriorem  fecisse  contendit? 
Hoc  non  opprobrio  est  arti  nostrae. 

Hoc  maxime  optare  debemus,  ne  quis  prius  de  eadem  judicare 
velit,  quam  ipse  viderit  felicem,  cujus  facies  turpis  antea,  et  defor- 
mis cultri  ope  restituta  fuit.  Magna  revera  chirurgia  hujus  temporis 
efficit,  non  nasos,  labia,  palpebras  reficit,  sed  infelices  illos,  quos 
perrhorrescit  grex  hominum,  aptos  reddit,  ut  res  suas  iterum  agant, 
quasi  nunquam  curti  fuerint,  ut  denuo  in  hominum  societate  apparere 
possint,  utque  eorum  obliviscantur  quae  passi  sunt.  Quis  autem  in- 

felicior  est  illo,  qui  faciei  habet  defectum?  An  vulnus  aut  morbus 

aliquis  immeritus  et  non  suspectus  causa  fuerit,  an  vero  syphilis 
nasum  destruxerit  medici  quidem  judicare  possunt,  multitudo  non 
potest.  Turpe  est  videre  foramen  loco  nasi.  Facilius  etiam  est 
misericordia  teneri  illorum,  a quorum  adspectu  abhorremus,  quam 
dissimulare  taedium  illud,  multumque  cum  iisdem  esse.  Turpissimum 
enim  saepe  curti  homines  praebent  adspectum,  ita  ut  diu  eorum 
imaginem  memoria  nostra  retineat. 

Plures  scriptores,  atque  inter  eos  inprimis  Dieffenhachius  multis 
locis  pulcherrime  descripserunt,  quantopere  animus  deprimatur,  si 
quis  aliqua  faciei  parte  se  curtum  esse  sentiat.  Hos  saltem  legisse 
oportet  priusquam  sententiam  de  hac  arte  ferre  licet. 

Confiteor  me  ipsum  ad  novissimum  usque  tempus  hanc  habuisse 
opinionem^  non  nimium  a chirurgia  curtorum  expectandum  esse.  Ipse 
cum  in  scriptis  tum  in  schola  clinica  aliis  hoc  dedi  consilium,  ne 
illos  aegrotos  curare  conarentur,  quorum  facies  adeo  destructa  sit, 
ut  non  naso  solum,  sed  palpebris,  labris  aliisque  partibus  simul 
orbata  sit,  quorum  adeo  cutis  cicatricibus  obtecta  est.  Magnum  jam 
existimavi,  quod  nunc  minores  singularesque  partes  restituere  didi- 
cerimus. Illius  temporis  recordor,  quo  chirurgi  labium  scirrhosum 
excidebant,  neque  quomodo  defectum  restituerent  cogitabant.  Quodsi 
hodie  fiat,  ignosci  non  potest.  Neque  aegrotorum  voluntatem  cura- 
mus, sed  sponte  ad  illam  operationem,  qua  carcinoma  auferimus, 
alteram  addimus,  qua  lacunam  iterum  replemus. 

Sed  hoc  non  satis  est.  Tanta  hac  arte  peregerunt  chirurgi 
tempore  novissimo,  ut  negare  nequeamus^  maximos  adeo  faciei  de- 
fectus ejus  ope  sanari  posse.  Omnia  quae  hujus  generis  unquam 
facta  sunt  Dieffenhachii  operatio  superat,  quam  in  magno  suo  opere: 

Die  operative  Chirurgie,  lieipz.  1844.  pag.  385  descriptam  legimus. 
Diu  vir  audacissimus  et  ingeniosissimus  ipse  dubitaverat,  an  miser- 
rimae, de  qua  refert,  auxilium  ferret,  tandem  chirurgi  assiduitas 
aegrotaeque  virtus  omnia,  quae  obstabant,  impedimenta  superaverunt, 
ipse  autem  confitetur,  se  nunquam  majorem  operationem  plasticam 
exercuisse.  Sed  non  de  hac  tantum  aegrota  agitur,  fines  artis  hac 
operatione  longe  protulit,  denuoque  de  illa  insigniter  meritus  est. 

His  omnibus  id  maxime  probare  volui,  chirurgiam  curtorum  non- 
dum id  assecutam  esse,  quod  assequi  potest.  Hoc  vero  exoptamus, 
ut  crescat  numerus  chirurgorum,  qui  eam  colunt,  utque  novae  semper 
inveniantur  viae,  quibus  ea  impetrare  liceat,  quae  antea,  quomodo 
perficeremus,  nesciebamus.  Ergo  progrediendum  est. 

Cum  vero  non  de  chirurgia  curtorum  in  universum  agere  propo- 
situm sit,  sed  de  singulari  operatione,  nunc  ad  hanc  nos  convertamus. 

Numerus  methodorum  pro  reparando  labio  inferiore  ingens  est, 
minor  ille  pro  labio  superiore  restituendo,  et  quia  rarior  occasio 
est,  et  quia  majora  obstant  impedimenta.  Difficilius  enim  est  cutem  ad 
hunc  usque  locum  afferre,  quam  ad  labium  inferius,  cujus  quidem  loci 
opportunitas  longe  major  est.  Quotquot  autem  esse  videantur  opera- 
tionis methodi  multae  tamen  non  nisi  parvis  momentis  inter  se  diffe- 
runt, ita  ut  facile  in  plura  genera  dividamus.  Reparari  potest 
labium  inferius,  de  quo  solo  loquor,  methodo  Italica  ex  brachii  cute, 
aut  methodo  Indica  e partibus  vicinis.  Nomen  operationis  plasticae 
nullo  modo  tribuendum  est  simplici  excisioni  ad  cunei  formam, 
etsi  vel  hic  margines  vulneris  optime  coeant.  Haec  siquidem  opera- 
tio omni  tempore  a chirurgis  peracta  est,  nihil  vero  in  ea  fit,  ut 
partes,  quae  conjungi  debent,  facilius  sequantur.  Neque  semper 

partes  e propinquo  adducere  licet ^ sed  cutem  remotiorem  resolvere 
debemus,  ut  curtum  repleamus.  Quod  si  fieri  potest,  melius  est,  noii 
vi  partes  cogere  ut  sequantur,  sed  eo  usque  eas  resolvere,  ut  hoc 
facile  fiat,  certius  enim  tunc  sanatur  vulnus  prima  intentione. 

Quam  ob  causam  variae  operationis  methodi  inventae  sunt.  Del- 
pech  cutis  lobum  e collo  sumtum  usque  ad  locum,  quo  labium  infe- 
rius excisum  erat,  transtulit.  Perpauci  eum  imitati  sunt,  hanc  quidem 
ob  causam.  Ad  reficiendum  labium,  quia  planum  esse  debet,  non  ita 
prodest  resolvere  cutis  partem  uti  in  rhinoplastice,  sic  ut  collo  an- 
gusto, vel  ut  ponte  tantum  cum  caetero  corpore  conjuncta  sit. 
Nimis  enim  contrahitur  cutis,  si  ab  omni  latere  resoluta  est,  quod 
quidem  proficit,  ut  partes  restituamus,  quae  prominere  debent,  uti 
nasus.  Melius  igitur  est,  cutem  pro  replendo  defectu  sumere  quam 
maxime  vicinam , atque  curare , ut  deinde  partes  propinquae  cutem 
transplantatam  continuo  extendant.  Hoc,  neque  ullo  alio  modo,  im- 
pedire possumus,  ne  contracta  fiat,  aut  corrugetur  pars,  uti  in  rhino- 
plastice, ubi  contrarium  sequimur  consilium. 

Licet  autem  vario  modo  hoc  perficere.  Differunt  hae  operatio- 
nes eo,  quod  in  illa  partes  attrahuntur  a lateribus,  in  hac,  quod  a 
parte  inferiore  sursum  adducuntur.  Hanc  ulteriorem  viam  sequeban- 
tur Chopart,  Richerand  et  Roux  de  St.  Maximin.  Novissime  autem 
Serrio,  medico  Montepessulano  hanc  operationem,  cui  nil  nisi  mem- 
branae mucosae  cum  externa  suturam  addiderat,  suam  appellare 
placuit. 

Jure  alii  hanc  operationem  eam  ob  causam  vituperarunt,  quia 
refecta  hoc  modo  majore  labji  inferioris  parte,  aut  toto  labio,  impe- 
dire non  possumus,  quominus  in  media  parte  cutis,  vi,  quae  illi  inest. 

contrahatur,  atque  plus  minusve  recedat,  quod  quidem  in  lateribus 
fieri  non  potest,  quia  firmius  ibi  retinetur. 

Praetulerunt  hanc  ob  causam  alii  eam  operationis  viam,  qua 
partes  non  ab  inferiore  regione,  sed  a lateribus  attrahuntur.  Hujus 
generis  jam  Celsiana  operatio  est,  uti  in  libello:  Drei  chirurgische 
Ahhandlungen  etc,  Dresden  und  Ijeipzig  1843,  8,  satis  satisque 
docui.  Attamen  operatio  Celsiana,  quamvis  revera  plastica,  vix  ad- 
hiberi potest  in  majori  partium  defectu.  Monendum  etiam  hoc  est, 
arctissime  cum  eadem  congruere  chiloplasticam  Bonneti,  quam  Rigaud 
in  libro  suo  de  chiloplastica  Tab.  IV.  pag.  5—6  figuris  explanavit. 
Longissime  tamen  ab  eo  absum,  ut  Bonneto  hujus  operationis  laudem, 
cum  Celsianam  esse  dicam,  eripiam,  multo  post  enim  illum  Celsi  lo- 
cum ab  interpretibus  non  intellectum  ita  explicui,  ut  eum  hunc  sen- 
sum habere  dubitare  non  possimus.  In  totius  labii  defectu  ad 
operationem  Diefienbachianam  refugiendum  est,  qua  non  cutis  tantum, 
sed  tota  genarum  substantia  ab  utroque  latere  in  medium  transfertur, 
quae  adeo  nota  est,  ut  non  opus  sit  eam  describere.  Negare  tamen 
non  possumus  hanc  operationem,  ingeniosissime  quidem  excogitatam, 
interdum  aliis  omnibus  praeferendam,  magnopere  esse  violentam.  Nam 
ut  genas  dissectas  ad  locum  menti  transferre  possimus,  resecari  de- 
bent partes  molles,  mentum  obtegentes,  etiam  sanae,  ita  ut  ductum 
salivalem  intactum  vix  servemus,  et  musculi  faciei  multi  perscindantur; 
nec  non  arteria  maxillaris  externa  et  nervus  facialis  laedentur,  deinde 
post  hanc  operationem  in  utraque  gena  latum  patebit  foramen,  quod 
deinde  quidem  carne  luxuriante  clauditur,  cicatrix  vero  largior  hunc 
locum  plus  minusve  deformem  reddit.  Quae  omnia  hunc  tantum  in 

finem  dixi,  ut  comprobem,  non  ubique  hac  operatione  esse  utendum, 

sed  in  extremo  tantum  casu,  ibi  vero  maxime  salutaris  est.  Variae 
adhuc  inventae  sunt  chiloplastices  operationes,  quae  tamen  omnes 
non  nisi  paullulum  ab  illis  primariis  discrepant,  sed  non  ita,  ut  fusius 
de  iisdem  agere  nos  oporteat.  Sic  Voisini  operatio  cum  Delpecliiana, 
Blasiana  cum  Dieffenbachiana  congruunt,  et  sic  porro. 

Ea  quae  jam  protuli  me  retinuerunt,  quominus  Dieffenbachii 
methodum  sequerer,  cum  mihi  nuper  occasio  oblata  est  chiloplasti- 
carn  instituendi.  Sed  ut  exponam  quomodo  peregerim,  ipsum  casum 
enarrabo. 

Accessit  ad  nosocomium  Marburgense  vir  sexagenarius,  Nicolaus 
Mulier,  e pago  Wickersrode  prope  Casellas,  carcinomate  labii  infe- 
rioris laborans.  Itinere  plurium  dierum  defatigatum  refrigeratumque 
per  plures  dies  observavimus,  neque  priusquam  catarrhali  morbo 
reconvaluisset  cultrum  adhibere  conati  sumus. 

Totum  labium  inferius  ab  angulo  oris  ad  alterum  carcinomato- 
sura  fuit,  et  ad  eum  usque  finem  descendit  malum,  quo  labium  libe- 
rum est^  ejusque  membrana  mucosa  ad  gingivam  transit.  Quam  ob 
causam  non  data  fuit  occasio  membranam  internam  cum  extenia 
suendi,  quo  solo  consilio  Serrii  methodus  a Choparti  discrepat. 
Neque  novum  est,  sed  tam  in  blepharoplastice,  quam  in  phimoseos 
operatione  idem  agimus.  Werneckii  Salisburgensis  et  Dieffenbachii 
exemplum  ad  alias  etiam  operationes  transferre , postquam  illi  in  sto- 
matoplastice  hanc  ingressi  erant  viam,  revera  magnum  non  fuit. 
In  hoc  aegroto  hoc  fieri  non  potuit. 

Sola  cutis  a mento  adductione  adhibita  hoc  maxime  veritus  sum, 
ne  in  parte  media  nimis  recederet,  nimis  enim  lata  erat  pars  degenerata. 
Cogitanti  mihi  quomodo  hoc  impedirem,  quod  Choparti  methodo  op- 

probrio  hucusque  fuerat,  optimum  hoc  mihi  visum  est,  si  in  infima 
menti  parte  aliquam  cutis  partem  servarem  integram,  quae  pro  fulcro 
inserviret,  experimentoque  in  cadavere  instituto  hunc  ad  modum  ope- 
rationem in  vivo  perfeci. 

Initium  operationis  feci  ita,  ut  ab  utroque  oris  angulo  lineam 
ducerem,  quam  alte  morbus  labii  id  postulabat,  alia  linea  transversa 
labium  ex  toto  solvit.  Arteriam  coronariam  utriusque  lateris  torsione 
satis  tuto  occlusi.  Dein  ab  utroque  vulneris  quadrati  sed  oblongi 
angulo  duas  alias  immisi  lineas  descendentes  ultra  maxillae  usque 
marginem,  easque  quo  magis  descenderunt,  eo  magis  latera  versus 
duxi.  Priusquam  autem  a mandibula  cutem  solverem,  in  ipsa  menti 
facie  anteriore  alias  lineas  duas  incidi,  quae  angulum  formarunt 
recto  aliquantulum  acutiorem,  apice  sursum  verso. 

His  omnibus  peractis  ab  osse  separavi  partes  molles,  ultra 
mandibulae  usque  marginem.  Caute  vero  curavi,  ne  mediam  menti 
partem,  apicem  dico,  duabus  illis  lineis  circumscriptum,  laederem. 
Quod  ne  fortuito  fieret,  medicus  assistens  digito  hunc  apicem  pre- 
mebat. Cum  vero  prope  ad  illas  lineas  venissem  cultrum  ab  iisdem 
intrinsecus  induxi,  ultimasque  telae  cellulosae  partes  separavi. 

Lobum  a mandibula  resectum,  superiora  versus  simplicem,  inferius 
duo  crura  habentem  levavi  eo  usque,  ut  ejus  anguli  in  ipsis  oris 
angulis  positi  essent,  lineasque  omnes  laterales  suturis  circumvolutis 
Dieffenbachii  more  connectebam.  Necessario  in  fulcri  apice  hiatus 
cutis  oriebatur,  et  ut  mediam  labii  partem  ferret  id  maxime  assequi 
debebam,  ut  hoc  loco  quam  citissime  sanaretur  vulnus.  Igitur  ea 
quoque  suturae  injiciendae  erant,  summa  cura  adhibita,  ut  margines 
vulneris,  qui  antea  ipsum  fulcri  apicem  tetigerant,  nunc  inter  se 

conjungerentur.  Marginem  labii  cruentum , tunica  mucosa  obtegere 
cum  nequirem,  linteo  unguento  illito,  mentum  vero  fomentis  frigidis 
obtexi.  Fasciarum  usus,  quibus  partes  uiolles  situ  suo  retinerentur, 
superfluus  nobis  videbatur. 

Jussimus  aegrotum  primis  diebus  cautissimum  esse  in  omni  oris 
motu,  tam  cum  cibum  sumeret,  quam  cum  loqueretur.  Quae  omnia 
hunc  habuerunt  effectum,  ut  vulnera  prima  intentione  sanata  essent 
tanta  quidem  celeritate,  ut  tertio  jam  post  operationem  die  omnes 
suturas  amovere  liceret. 

Longiori  tempore  opus  erat,  ut  liber  labii  margo  cicatrice  obte- 
geretur, quae  cum  perfecta  esset,  maximam  cum  rubra  labiorum 
membrana  habuit  similitudinem,  et  revera  inter  membranam  mucosam 
cutemque  externam  natura  sua  fuit  media. 

Nimia  a chirurgia  postulant,  qui  labium  ita  reparatum  vituperare 
conantur,  quia  musculo  orbiculari  caret.  Non  enim  hominum,  sed 
Dei  est  creare  corpus,  nos  tantum  partes  vicinas  adducere  possumus. 
Nihilominus  cum  sermonem  explicaret  aegrotus,  novum  labium  cum 
maxilla  inferiore  ita  movebatur,  ut  vix  musculi  defectum  animad- 
verteris. 

Vario  praeterea  respectu  eundem  illud  labium  aegroto  ferebat 
fructum  ac  naturale , obtegebat  enim  dentes , sic  ut  clauso  ore  labium 
inferius  superius  arctissime  tangeret,  salivamque  ne  efflueret  optime 
impedivit.  Quis  majora  a chirurgia  plastica  exspectat. 

Vix  unquam  videre  licuit  aegrotum,  qui  gratiori  animo  a medico 
secesserit.  Eorum  vero  omnium  veritatem  tum  collegae  conjunctissimi 
Fick  et  Zwenger,  tum  auditores  testabuntur. 

Brevi  post  alia  chiloplasticam  instituendi  sese  nobis  obtulit  occasio. 

Jacobus  Propheta , vir  quadraginta  sex  annorum,  e pago  Rosen- 
tlial,  carcinomate  labii  inferioris  affectus  nostrum  imploravit  auxilium. 
Malum  inde  a dextro  angulo  oris  ad  mediam  usque  Jabii  partem  sese 
extendit.  Valetudine  optima  caeteroquin  se  gaudere  asserebat,  quo 
movebamur,  ut  tertio  jam  die  postquam  advenisset  operationem  insti- 
tueremus. 

Ea  quam  descripsi  mali  natura  id  effecit,  ut  Celsianam  chilo- 
plastices  methodum  aliis  omnibus  in  hoc  aegroto  praeferrem.  Trans- 
fertur enim  eadem  naturalis  labii  margo  ad  defectus  locum,  musculus 
etiam  orbicularis,  carcinomatis  excisione  interruptus,  cicatrice  iterum 
clauditur.  Jam  audio  alios  dicentes,  idem  factum  fuisse  olim,  ubi 
chirurgi  carcinomata  labii  in  cunei  formam  excidere  solebant.  Quod 
quidem  verum  est,  sed  nihil  contulerunt  ad  imminuendam  partium 
retractionem,  suturae  igitur  nimiam  vim  ferre  debebant. 

Cui  indicationi  cum  sufficiat  operatio  Celsiana,  hanc  longe  prae- 
tuli simplici  excisioni  cuneiformi.  Largior  enim  fuit  morbosa  pars, 
quam  ut  margines  nullo  modo  solutos  attrahere  licuisset,  deinde  in 
excisione  cuneiformi  pars  sana  in  ipso  cunei  apice  exciditur,  in  hac 
autem  operatione  hoc  non  fit , meliusqiie  esse  puto  operationi  incisionem 
addere,  quam  partem  sanam  amovere. 

His  omnibus  accuratissime  perpensis,  regulas  a Celso  datas 
quam  strictissime  sequi  mihi  proposui,  eo  tantummodo  discrimine, 
ut,  si  fleri  posset,  lineas  lunatas  omitterem,  quas,  cum  cicatricem 
largam  et  deformem  in  genis  relinquant,  nonnisi  aegerrime  inflixerim. 

Igitur  id  quod  curtum  erat  in  quadratum  redegi,  hoc  est,  coepi 

operationem,  cum  lineas  perpendiculares  duas  per  totam  labii  partem 

liberam  ducerem,  alteram  in  oris  angulo,  alteram  in  ipsa  media  labii 

parte.  Transversa,  quae  tunc  sequebatur,  i.  e.  horizontalis,  longe 
minor  fuit,  quam  in  illo  aegroto,  de  quo  antea  sermo  fuit. 

Quo  facto  lineam  hanc  transversam  ad  latus  sinistrum  ducere 
perrexi,  eo  usque,  ut  finis  vulneris  oris  angulo  fere  oppositus 
esset,  totaque  labii  pars  sana  ita  solveretur.  Neque  hoc  suffecit, 
partes  nondum  ex  facili  sequebantur,  vulnus  perpendiculare  clau- 
dere nondum  licebat.  In  hujusmodi  casu  ad  utrumque  latus  lineas 
transversas  incidere  Celsus  quidem  vetat,  ne  angulus  oris  ipse  ad- 
ducatur, quod  in  medium  attractus  faciem  deformem  reddit.  Tamen 
vulnus  transversum  parvum  ad  hocce  latus  versum,  dimidium  pollicem 
longum,  plagae  lunatae  in  gena  praetuli. 

Sic  omnibus,  quae  cultro  solvi  debebant,  solutis,  arterias  coro- 
narias torsione,  non  ligatura  occlusimus,  ne  fila  in  ipso  vulnere 
posita  essent,  et  per  longius  temporis  spatium  illud  exspectavimus 
momentum,  quo  haemorrhagia  e vasis  minoribus  sponte  sisteretur. 
Quo  tempore  data  erat  occasio  instituendi  observationem  physiologi- 
cam. Pars  musculi  orbicularis  oris,  quae  in  lobo  soluto  supererat, 
hunc  ita  corrugabat,  ut  globuli  irregularis  haberet  formam,  utque 
eum  deinde  evolvere  et  extendere  nos  oporteret. 

Quibus  omnibus  peractis  suturas  immisimus  circumvolutas  octo, 
quarum  in  vulnere  perpendiculari  quatuor,  totidem  in  transverso 
positae  erant.  Maximam  adhibuimus  curam , ut  hanc  operationis  par- 
tem quam  accuratissime  perficeremus.  Saepe  enim  experti  sumus, 
quantum  pendeat  ab  accurata  suturarum  applicatione.  Ergo  maxima 
diligentia  id  effecimus,  ut  partes  sibi  oppositae  inter  se  conjugeren- 
tur,  neque  tensio  locum  haberet,  ut  acus  in  utroque  vulneris  margine 
aeque  profunde  immitterentur,  ne  alter  super  alterum  elevaretur,  ne 

fila  justo  firmius  applicita  essent,  vulnusque  premerent,  multo  minus 
ne  nimis  laxa  marginum  hiatum  concederent.  Scio  etiam,  quantum 
primam  intentionem  adjuvemus,  si  inter  ipsam  hanc  suturarum  appli- 
cationem sanguinem  profluentem  spongiae  fragmento,  vel  etiam  si 
jam  coagulatus  est,  forcipe  auferimus,  quod  si  negligimus  facile 
coagula,  quominus  vulneris  superficies  arctissime  sese  tangant,  im- 
pediunt. 

Omnia  optime  juncta  erant,  neque  in  hoc  aegroto  fasciae  neces- 
sariae nobis  videbantur.  Fomenta  frigida  brevibus  intervallis  reno- 
vabantur, aegrotoque,  ut  omnem  labiorum  motum  quam  cautissime 
evitaret,  consuluimus.  Suturas  cum  connecteremus  observavimus, 
quod  nos  hactenus  effugerat,  dentem  caninum  superiorem  prominen- 
tem, qui  labium  inferius,  idque  satis  intentum,  eo  ipso  loco  premebat, 
quo  vulnus  erat.  Verebamur  quidem  ne  sanationis  fieret  impedimen- 
tum, neque  tamen  dentem  sanum  evellere  voluimus. 

Post  meridiem  ejusdem  diei,  quo  operatio  facta  fuerat,  parva  san- 
guinis copia  intra  ipsos  vulneris  margines  profluebat,  spemque  nostram 
primae  intentionis  aliqua  ex  parte  diminuebat.  Accessit  ad  hoc,  quod 
aegrotus  inde  ab  operationis  momento  per  plures  dies  alvi  fluxu 
vexaretur  vehementissimo , quam  opio  frustra  adhibito  decocto  ra- 
dicis Columbo  coercere  denique  nobis  contigit.  Operationem  accu- 
sare non  potuimus,  immo  potius  iter,  breve  quidem,  sed  pessima  anni 
temperie  factum  causa  hujus  morbi  esse  nobis  visa  est.  Remotis 
tertio  die  suturis,  quarum  ultimam  margini  labii  maxime  propinquam 
ad  quartum  usque  diem  intactam  habuimus,  nusquam  nisi  uno  loco, 
in  media  parte  vulneris  perpendicularis  sanationem  invenimus  per- 
fectam, omnes  enim  vulneris  partes  inflammatae  pus  secernebant. 

Ope  emplastri  glutinantis,  nec  non  sutura  nodosa  superaddita 
eo  loco,  quo  partes  maxime  hiabant,  per  plures  dies  partium  re- 
tractioni feliciter  obstitimus,  itaque  non  sine  multa  diligentia  effeci- 
mus, ut  commissura,  de  qua  diximus,  integra  servaretur. 

Interea  partes  superficiales  cutis  nimia  suturarum  pressione 
grangraena  adeo  correptae  erant,  sed  cito  solvebantur,  quo  facto 
vulnus  bonum  praebuit  adspectum.  Remedium  a Graefio  et  Dieffen- 
bacliio  maxime  laudatum  eo  tempore  in  usum  vocavimus,  tincturam 
Cantharidum  concentratam , cui  illi  hunc  adscribunt  effectum,  ut  gra- 
nulationum incrementum  acceleret.  Confiteor  me  antea  non  magnum 
ab  ea  accepisse  fructum , in  hoc  aegroto  effectum  habuit  exoptatissi- 
mum. Sic  periculum  feliciter  superavimus,  et  quamvis  tardior  fuerit 
sanatio,  non  differebat  labii  forma  ab  ea,  quae  fuerit,  si  contigisset 
prima  intentio. 

Sed  ne  a veritate  secedam , hoc  addere  debeo , in  suprema  parte 
vulneris  dentem  caninum  impedivisse  sanationem,  quod  jam  veriti 
fueramus,  ad  spatium  duarum  linearum.  Quod  coloboma  quotidie, 
tum  retractione  angulorum,  tum  granulationibus  increscentibus  dimi- 
nuebatur adeo,  ut  non  necessarium  esset,  hujus  partis  operationem 
repetere. 

Neque  tacere  volo  aliam  rem,  quae  tamen  non  nisi  judici  stre- 
nuissimo  animadversa  fuisset.  Ruber  labii  margo  in  sano  largior  esse 
solet  in  media  parte,  quam  in  lateribus.  Haec  pars  largior  in  nostra 
operatione  versus  dextrum  oris  angulum  fuerat  prolata,  minor  tamen 
fuit  difformitas,  quam  ut  cutis  excisione  eam  corrigere  oportuisset. 

Fusius  ea  omnia  exposui,  ut  iis,  qui  testes  operationis  fuerunt, 
persuadeam,  quod  mihi  persuasissimum  est,  non  operationis  methodum. 

sed  morbum  internum  causam  fuisse,  quod  haec  operatio  minus  se- 
cundum habuerit  eventum. 

Omnia  quae  supra  de  operatione  Celsiana  laudavimus  ita  conti- 
gerunt, ut  in  simili  casu  ad  eandem  refugere  nobis  certissime  pro- 
positum sit,  pari  modo  atque  in  totius  labii  defectu  illam  operationem, 
quaui  supra  descripsimus,  aliis  praeferendam  esse  censemus. 

Nolo  dicere  hanc  meam  operationem  a Chopartiana  multum  dif- 
fere.  Attamen,  quantum  ad  formandum  labium  afferat  id,  quod  illi 
addidi,  nemo  negabit.  Neque  in  chiloplastica  tantum  hujusmodi 

fulcrum  proficit,  sed  in  aliis  etiam  partibus  restituendis  magnum  in 
aegrotorum  commodum  eadem  operationis  methodo  utemur. 


Hac  occasione  mihi  oblata  publice  de  chirurgia  plastica  dis- 
serendi eum  praetera  in  finem  utor,  ut  aliquid  addam,  quod  ad  ipsius 
historiam  pertineat. 

Omnes  de  eadem  scriptores  (n^c  non  ego  ipse  in  commentario: 
Handbuch  der  plastischen  ChirurgieJ  cum  de  ejus  historia  agerent, 
docuerunt  post  Taliacotium  perpaucos  tantum  chirurgos  partes  e 
vivo  restituisse,  donec  haec  ars  Carpui  et  Graefii  ingenio,  secundo 
hujus  saeculi  decennio  in  vitam  revocaretur.  Sed  non  negligentia 
tantum  chirurgos  a hujus  generis  operationibus  retinuit,  dubitave- 
runt adeo  de  eorum,  quae  Taliacotius  retulerat,  veritate,  illosque 
irriserunt,  qui  crediderunt,  vivae  alicujus  partis  transplantationem, 
nec  non  partis  resectae  conglutinationem  fieri  posse. 

Notum  est  Cvid.  commentar,  meum  p.  36—37)  celeberrimos  illius 
temporis  chirurgos  Garengeotum  cavillatos  esse  propter  hujus  ope- 
rationis relationem,  nec  non  quam  caule  Loubetus  talem  observatio- 
nem tacuerit,  similia  ne  experiretur  veritus. 

Quam  oh  causam  praedicare  debemus  Germanici  illius  chirurgi 
animum  qui,  quod  verum  esse  existimavit,  illo  aevo  dicere  non  vere- 
batur. Seerigius  in  magno  suo  armamentario  chirurgico  (p.  335—36) 
cultros  Purmanni  ad  nasum  reficiendum  aptos  describit.  Hoc  primum 
meum  animum  ad  scriptorem  advertit,  cujus  quidem  librum  (Matthaei 
Gothofredi  Purmanni  grosser  und  gcintz  neu  gewundener  horheerkrant% 
oder  Wund-Art%ney  etc.  Frankfurt  u.  Leip^ig.  1722.4}  ipse  possideo, 
cujus  tamen  caput  XXXI,  quo  de  nasi  auriumque  restitutione  agit,  me 
effugerat.  Vario  respectu  hoc  caput  memoria  dignum  mihi  visum  est. 

Etsi  enim  in  initio  capitis  partium  penitus  resectarum  cum  cor- 
pore conglutinationem  fieri  posse  neget,  transplantationem  propa- 
ginum, maxima  quidem  parte  solutarum,  sed  uno  latere  cum  caetero 
organismo  cohaerentium  minime  in  dubium  vocat.  Accuratam  ibi  ope- 
rationis Taliacolianae  legimus  descriptionem,  e qua  quidem  non 
elucet,  Purmannum  eam  unquam  tentavisse,  tamen  sapientissime  haec 
scripsit  verba,  quae  comprobant,  quantopere  ei  persuasum  fuerit, 
non  fabulam  esse  doctrinam  Taliacotianam. 

Legimus  pag.  206 : 

diesem  Capitel  gestehe  ich  gerne,  dass  in  gegenwdr- 
tiger  anderen  Ausfertigung  ich  gdntzlich  beschlossen,  diss  Capitel 
gar  auszulassen,  um  einigen  Kluglingen  nicht  ferner  Anlass  %u 
gebeny  ubel  davon  %u  urtheilen.  Ich  habe  aber  bald  eine  andere 
Resolution  gefasset,  weil  nichts  schandlicheres  von  der  TVelt 
isty  ais  Narren  sich  etwas  abschrecken  lassen^^. 

Sic  confiteri  debemus  Purmannum  melius  quam  multos  alios, 
quorum  nomina  in  chirurgia  splendent,  rem  perspexisse,  neque  minus 
hoc  ejus  mentis  aciem  comprobat,  • cum  illos  irrideat,  qui  nasos  ex 
aliorum  hominum  cute  refectos  emori  crediderunt,  mortuis  illis,? qui 
cutem  antea  tulerant. 

Hujus  rei  quantumvis  exiguae  memoriam  ad  chirurgiae  curtorum 
historiam  addere  voluimus. 

ICOMUIW  EXPMCATIO. 


In  icone  prima  lineis  explanavi,  quibus  sectionibus  in  primo,  de  quo 
sermo  fuit,  aegroto  usus  sim. 

Altera  figura,  quomodo  partes  suturis  junctae  fuerint,  exhibet. 

In  figura  tertia  labium  alterius  aegroti  lineaeque  quadratae  pictae 
sunt,  quibus  carcinoma  sublatum,  nec  non  transversae,  quibus 
labium  resolutum  est. 

In  icone  quarta  labium  ejusdem  aegroti  post  sanationem  conspl- 

cnum  est. 


\%A. 


Fig.2. 

